
Premis Joan Lluís Vives 
a l'edició universitària 


Els premis Joan Lluís Vives a l'edició uni- 
versitària tenen com a objectiu donar a 
conéixer el paper de l'edició universitària 
en la transferència del coneixement en 
català i el valor i la qualitat de la tasca que 
desenvolupen les editorials universitàri- 
es de la Xarxa Vives. A més, promouen el 
prestigi de la llengua catalana en l'àmbit 
universitari a fi de fomentar-ne i normalit- 
Zar-ne l'ús en la difusió del coneixement. 


En aquest exemplar de BUC et presentem 
els premis atorgats en les darreres convo- 
catòries, que compten amb quatre cate- 
gories: millor edició, millor coedició inter- 
xarxa, millor llibre de ciència i tecnologia, 
i millor llibre de ciències socials, arts i hu- 
manitats. 


H d'e 
Xarxa VIVes e,e,e 
d'universitats 4 


ehttps:/Mvvvvvvives.org/programes/ 
premis-ajuts/oremis-joan-lluis-vivess 


La Nau dels bojos 
Una odissea de la desraó 


A partir de la metàfora que sintetitza el títol, s'analitza la relació dialèc- 
tica entre bogeria i societat en els més de sis segles que disten de la 
fundació de l'asil edificat a la ciutat de València en 1409. En la primera 
part s'estudia l'etapa relacionada amb els dos primers centres, l'Hos- 
pital d'Innocents i l'Hospital General, període de quasi cinc-cents anys 
en què els malalts mentals van romandre en un mateix emplaçament 
urbà, amb lleus modificacions arquitectòniques i pocs canvis en les de- 
pendències administratives, amb un règim de custòdia invariable. La 
segona se centra en el període contemporani, que comença al final del 
segle XIX amb del manicomi de Jesús, com a pas previ a la inauguració 
de l'hospital psiquiàtric de Bétera, igualment concebut des de la con- 
centració marginal, que prompte quedaria desfasat quan es van imposar 
les noves polítiques d'intervenció comunitària que s'apliquen en l'actua- 
litat. A poc a poc va desapareixent la lògica de l'exclusió, basada en 
el sanatori, per a integrar els serveis de salut mental dins del sistema 
sanitari general i de l'organigrama de benestar social, amb una major 
intervenció ciutadana en la rehabilitació psíquica integral. Des de llavors, 
s'ha traslladat al carrer el debat sobre la malaltia mental i les circums- 
tàncies que la condicionen, i es reivindiquen recursos de prevenció i 
reinserció comunitària, amb una creixent participació de la ciutadania. 
També es dona més protagonisme als pacients a través d'associacions 
i col-lectius que troben una recepció Solidària i el millor altaveu mediàtic 
en l'activisme cultural i la creativitat artística. 


MILLOR EDICIÓ 


Diversos autors 

Publicacions de la Universitat de València 
ISBN 978-84-9133-465-1 - 2022 

320 pàg. - 21 x 24 cm - 42€ 

Història de vida 
de Mari Chordà 


Artista multidisciplinària, 
poeta i activista feminista 


La història de vida de l'artista Mari Chordà Recasens, nascuda a Ampos- 
ta, representa una aportació per a l'àmbit històric i social, com a activis- 
ta feminista: per a l'àmbit literari, com a editora i poeta: i per a l'àmbit 
artístic, per la gran aportació al món visual i plàstic que ha realitzat i se 
li ha reconegut a museus i centres d'art nacionals i internacionals. La 
vida de l'artista va intrínsecament lligada a una nova etapa política repre- 
sentativa de grans canvis de pensament ideològic i sociològic i també a 
la reflexió sobre la diversitat i la inclusió de dones i homes de totes les 
generacions. La publicació pretén ser un donanatge, en commemoració 
del seu 80è aniversari. 


MILLOR COEDICIÓ 


HISTÒRIA DE VIDA DE MARI CHORDÀ 


Artista multidisciplinària, poeta i activista feminista 


Núria Gil Duran 

Publicacions Universitat Rovira i Virgili 

i Edicions de la Universitat de Barcelona 
ISBN 978-84-1365-000-5 : 2022 

228 pàg. : 17 x 24 cm - 24€ 

Esclaus si Empú ries CIÈNCIES SOCIALS, 


ARTS I HUMANITATS 
Els batallons disciplinaris 
de treballadors a les excavacions eraa 
entre 1940 i 1942 a Empúries 


Francisco Gracia Alonso 


En acabar la Guerra Civil, els vencedors van potenciar els batallons disci- 
plinaris de treballadors per reprimir els presoners de guerra i els exiliats 
que tornaren poc després. Sota el control implacable de l'exèrcit i en 
benefici de l'Estat, milers de persones es van sotmetre a duríssimes 
condicions d'esclavatge en obres de caràcter civil i militar, i també en 
corporacions provincials, locals i empreses privades. Entre els anys 1940 
i 1942, dues d'aquestes unitats —els batallons 71 i 46— van treballar 
en el jaciment d'Empúries, unes excavacions arqueològiques que foren 
determinants per a la construcció del relat històric al servei del poder. A 
partir dels testimonis d'alguns presoners i la recerca de documentació 
en diversos arxius de Madrid, Barcelona, Salamanca, Guadalajara i Àvila, 
aquest llibre explica un episodi de la història significatiu i poc conegut 


que mostra la repressió franquista a Catalunya, però també la conni- Francisco Gracia Alonso 

vència amb els fets d'amplis sectors de la política, la intel-lectualitat i la Edicions de la Universitat de Barcelona 
societat catalanes, els quals van sumarse —de vegades amb entusias- ISBN 978-84-9168-892-1 . 2022 

me— a les estratègies de càstig de la dictadura. 264 pàg. - 17 x 24 cm - 32€ 


CIÈNCIES SOCIALS, 


La un ve rsitat, ARTS I HUMANITATS 
a la cruilla v 


Segons Carles Ramió, les universitats estan en una conjuntura que es 
pot qualificar de situació límit. l augura que de cara al futur les coses 
poden anar encara pitjor, i que la majoria d'universitats podrien desapa- 
rèixer en els pròxims vint anys. Des d'una mirada perspicaç i crítica. 


La universitat, a la cruilla repassa els temes clau del sistema universitari 
—docència, recerca, transferència de coneixement, precarietat laboral, 
gestió, rànquings d'excellència— i n'analitza la situació actual i les pers- 
pectives de futur. 


d 


Carles Ramió Matas 
Universitat Pompeu Fabra 
ISBN 978-84-88042-90-3 . 2022 
191 pàg. - 14 x 22 cm - 19€ 


La Terra en peri i I CIÈNCIA I TECNOLOGIA 


L'impacte d'asteroides 
i meteorits 


Josep M. Trigo Rodríguez 
El risc que els asteroides impactin a la Terra ha afavorit que s'hagin de- La Terra 


senvolupat nous detectors, missions espacials i telescopis que perme- 


ten catalogarne i estudiarne la naturalesa. Fa dos segles es van co- en per 


mençar a descobrir aquests objectes rocosos al cinturó principal que es L'impacte d'asteroides 
troba entre Mart i Júpiter, i en les darreres dècades se n'han descobert data 

milers en la regió propera a la Terra, alguns de potencialment perillosos. 

La Terra en perill explica com arriben aquests planetes menors i els co- 

metes, amb quina frequència ho fan, si hi ha evidències de grans col- Q ereisccida 

lisions, quines conseqúències han tingut i fins a quin punt han contripuit 

a la formació de la Terra. Aquest llibre ofereix claus de lectura per conèi- 

xer com els científics intenten desviar els asteroides i així salvaguardar 


la vida a la Terra. I : 
Josep M. Trigo Rodríguez 


Edicions de la Universitat de Barcelona 
ISBN 978-84-9168-788-7 - 2022 
202 pàg. - 15x 20 cm : 16€ 

Flora Medicinal 
de les illes Balears 


En aquesta obra s'inclouen les 662 plantes medicinals de les llles Balears 
que han estat referenciades en la literatura científica. De cadascuna 
d'elles s'analitzen la sinonímia i les denominacions populars, la descrip- 
ció botànica, l'hàbitat, la composició química, les parts utilitzades, l'acció 
farmacològica, l'ús terapèutic i la comparació en les farmacopees aiur 
vèdica, tibetana, xinesa, filipina, marroquina, mexicana i homeopàtica. 
S'han analitzat els estudis sobre flora medicinal del temps dels clàssics 
grecs i llatins —Hipòcrates, Teofrast, Galè, Dioscòrides, Plini—, àrabs 
—lbn Sina—, i de la flora medicinal balear, medievals i moderns fins al 
segle XXI —des de Ramon Llull fins a Brotat et Terrers, Cursach i Arguim- 
bau, Barceló i Combis, Bianor, Palau i Ferrer, Bonafè i Barceló, etc. També 
s'ha recollit la presència d'aquestes espècies en la literatura i cultura 
popular —les plantes de les rondalles mallorquines i de Ramon Llull han 
format dos llibres publicats a part. El lèxic popular, de gran riquesa, suma 
3.626 noms i 3.027 gloses i refranys en llengua catalana que fan referèn- 
cia a les 662 plantes medicinals estudiades. La part gràfica correspon a 
les fotografies de l'Herbari Virtual del Mediterrani Occidental de la UIB i 
la col-lecció d'aquarel-les, a les artistes Irene Mulet i Judit Morales. 

Guia de la València 


del primer franquisme 


(1939-1948) 


Què va succeir a València després del conegut comunicat de final de 
guerra de l'1 d'abril de 19392 La ciutat havia estat capital de la República 
durant la contesa bèl-lica i, després de ser presa per les tropes franquis- 
tes, s'hi va aplicar una política de conquesta militar i repressió que va 
comportar la reformulació de tots els àmbits de la vida pública i de la 
privada: educació, Sanitat, món laboral, vida quotidiana, premsa, cultura, 
art o ciència, entre altres. En la València actual encara es poden trobar 
múltiples petjades de les transformacions que el règim franquista va dur 
a terme durant els anys quaranta, i és precisament a partir d'aquestes, a 
més de testimoniatges personals de l'època i abundant material gràfic, 
que aquesta guia —continuació de Valencia 1931-1939: Guía urbana. La 
ciudad en la II República— descriu el procés d'implantació del franquis- 
me a la ciutat, que no va ser, ni molt menys, un fenomen abstracte, sinó 
que té llocs, noms i cognoms. 

CARLES AMENGUAL I VICENS 


Flora 
Medicinal 


de les illes Balears 


Carles Amengual Vicens 

Edicions Universitat de les llles Balears 
ISBN 978-84-8384-443-4 - 2021 

1064 pàg. : 19 x 29 cm : 95€ 


MILLOR COEDICIÓ 


Guia de la València 
del primer franquisme 


(1939 - 1948) 


A cura de J.M" Azhàrraga Testor, 

L. Aragó Carrión i J. Salazar Bonet 
Publicacions de la Universitat de València i 
Editorial Universitat Politècnica de València 
ISBN 978-84-9134-877-1 - 2021 

360 pàg. - 16 x 27 cm : 35€ 


Hereta't 


Com influeixen en el nostre 
comportament els gens 
i la biologia 


No hi ha dues persones que siguin idèntiques. Tampoc no hi ha dues 
persones que es comportin exactament de la mateixa manera en una Si- 
tuació semblant, com tampoc un mateix individu hi respon sempre igual. 
cEl grau d'intel-ligència, creativitat o impulsivitat, el fet de ser més o 
menys espiritual o tenir una determinada tendència política són trets que 
venen donats pel nostre genoma, o es deuen a l'ambient en què hem 
crescut i on vivim2 4ç Quin paper hi té, en tot plegat, el cervell2 La tesi que 
sosté aquest llibre és simple, però de gran repercussió individual i social: 
la nostra manera de ser parteix del llegat dels nostres progenitors, dels 
gens concrets que ens han donat i de l'educació que hem rebut, una 
herència que és biològica i també cultural. Ara bé, la podem matisar, i 
fins a cert punt autodirigir de manera conscient i volguda dheretant-nos 
a nosaltres mateixosx. Encara que bona part de la nostra forma de ser ja 
està feta, tenim camí per recórrer en la direcció que desitgem. 

Parlar de sa 
El llegat mallorquí a la Marina 


l'expulsió dels moriscos del Regne de València l'any 1609 va suposar 
un terrible drama humà per a la població expulsada i un autèntic dalta- 
baix per a l'economia valenciana. Per ocupar les terres abandonades, els 
senyors territorials van captar llauradors de Mallorca, que van repoblar 
principalment les comarques de la Marina, la Safor i el Comtat, tot i que 
també van arribar a altres, com la Vall d'Albaida, la Ribera i la Canal de Na- 
varrés. El Regne de Mallorca s'havia fundat quatre segles abans i presen- 
tava una idiosincràsia i una singularitat que els nouvinguts van portar als 
territoris peninsulars, un caràcter forjat per la insularitat dels repobladors 
que, empeltat en un territori muntanyós de difícil accés, s'ha preservat 
durant segles. El llegat cultural d'aquells mallorquins es manifesta de 
manera particular en l'onomàstica (cognoms i noms de lloc, sobretot), 
en la tradició gastronòmica i, molt especialment, en la modalitat lingúís- 
tica, el denominat parlar de sa, del qual s'ofereix una detallada descrip- 
ció i una àmplia mostra de textos, tant de caràcter oral com escrit. Tots 
aquests elements constitueixen l'eix de vertebració d'una identitat col- 
lectiva que cal preservar. El llibre es complementa amb una selecció de 
rutes per algunes de les localitats en què encara es manté viva, amb 
més o menys intensitat, la flama d'aquella herència que ens va arribar fa 
ja més de 400 anys. 


CIÈNCIA I TECNOLOGIA 


David Bueno i Torrens 


Hereta't 


Com influeixen en el nostre comportament 
els gens i la biologia 


forej omniscellula 


David Bueno i Torrens 

Edicions de la Universitat de Barcelona 
ISBN 978-84-9168-666-8 : 2021 

182 pàg. - 15 x 20 cm - 16€ 

Parlar de sa 


El llegat mallorquí a la Marina 


Joan Lluís Monjo i Mascaró (ed.) 

Joan Lluís Monjo i Mascaró 
Publicacions de la Universitat d'Alacant 
ISBN 978-84-9717-767-2 - 2021 

136 pàg. - 14 x 20 cm - 12€ 

Evolució constructiva 
de la Catedral 
de Mallorca 


La publicació d'alguns llibres de fàbrica de la Catedral, corresponents 
a la seva primera etapa constructiva, amb una anàlisi històrica, estudis 
estadístics i comparatius, etc., posa a l'abast d'estudiosos un primer 
contacte de com es van dur a terme els inicis de l'obra fins, més o 
manco, el portal de Mar per una banda i de l'Almoina per l'altra. El pro- 
pòsit d'aquesta obra és un estudi semblant, però amb una anàlisi més 
tècnica, alhora que històrica, aprofitant els coneixements acadèmics i 
la línia d'investigació i publicacions de l'autor. El període cronològic triat 
presenta dues parts diferenciades: una primera etapa que comprèn des 
dels inicis de la Catedral fins pràcticament la meitat, realitzada en forma 
de síntesi dels elements constructius des de dades ja publicades per 
altres autors. La segona etapa, de recerca i investigació més inèdita, 
comprèn la darrera meitat de la construcció de la Catedral, especial- 
ment a partir de 1570. És en aquest darrer període quan es reinicien 
amb envergadura les tasques per a continuar el cobriment de les naus 
de la Catedral fins a 1630, que és quan s'acaben les obres importants 
a la façana principal. Dues temàtiques s'analitzen en aquest últim apar 
tat: la cronologia constructiva per una part i, per l'altra, els materials 
de construcció i els mitjans auxiliars utilitzats a l'obra. La major part 
d'aquest darrer sector es nodreix de les dades que ens aporten els 
llibres de fàbrica de la Catedral de Mallorca custodiats a l'Arxiu Capitular. 

Sant Climent de Taúll 
i la Vall de Boi 


Aquest llibre és la primera monografia que es publica sobre l'església 
de Sant Climent de Taúll i les seves pintures. Per tal de reconstruir la 
genètica i la biografia del monument, es parteix del context geogràfic i 
historicoartístic i se'n segueix l'evolució al llarg del temps fins a l'estat 
actual, des de l'espai en què va crearse —l'àmbit pirinenc— i les co- 
municacions amb les zones pròximes, fins a les fases constructives i 
decoratives, les funcions i els usos. Sant Climent de Taúll i la vall de Boí 
s'emmarquen a les valls centrals dels Pirineus, amb al-lusions constants 
a altres monuments conservats al mateix territori. El pas del temps i les 
diverses circumstàncies, com ara la situació de la vila i la regió, en funció 
de les estratègies polítiques però també dels canvis litúrgics, generen 
unes transformacions que se segueixen puntualment en el discurs, fins 
a arribar al moment en què l'església de Sant Climent és redescoberta 
amb una mirada renovada a començament del segle XX. 

Miquel Ballester Julià 

Edicions Universitat de les llles Balears 
ISBN 978-84-8384-428-1 - 2020 

488 pàg. - 23 x 32 cm - 59€ 

SANT CLIMENT DE TAÚLL 
I LA VALL DE BOÍ 


Milagros Guardia 
Immaculada Lorés 


Milagros Guardia Pons 

i Immaculada Lorés i Otzet 

UAB, UB, UdG, UdL, UPC, URV i MNAC 
ISBN 978-84-8458-570-1 - 2020 

404 pàg. - 17 x 24 cm : 42€ 


Què hi ha darrere 
la crisi ambiental2 


Aportacions 
des de l'ecologia social 


L'actual crisi ambiental també és una crisi de la civilització. La societat, 
amb tots els recursos culturals i tecnològics de què disposa, no ha estat 
Capaç d'aturar la degradació del planeta. Ja a mitjan segle XX, Murray 
Bootchin, pioner de l'ecologia social, considerava que l'acció humana és 
el factor principal de la transformació ecològica i reivindicava, per tant, el 
paper de les persones en la resolució dels problemes ambientals, sovint 
amb arrels en el passat (colonialisme i postcolonialisme, entre d'altres) i 
amb consequències greus de desigualtat. Aquest llibre analitza la dimen- 
sió social de la situació d'emergència que vivim avui dia, tot aprofundint 
en els temes que s'hi relacionen de manera directa (la sostenibilitat, la 
cultura ambiental, les economies solidàries, les relacions desiguals, el 
creixement demogràfic, l'ecoplanejament i les catàstrofes) i mostrant 
algunes de les estratègies que tenim a l'abast per assolir una societat 
més ecològica, justa, solidària i feliç. 

Sentències 
de Joan Lluís Vives 


Sentències de Joan Lluís Vives és una recopilació de les dites, aforis- 
mes, adagis, refranys i màximes que apareixen al llarg de les obres i la 
correspondència de l'humanista valencià. S'apleguen tant les de proce- 
dència externa (llibres bíblics, autors grecollatins, Sants Pares, parèmies 
populars...) com les que el mateix Vives ha generat amb el seu estil breu 
i sentenciós. Per raons científiques i de difusió, totes les sentències van 
en llatí, llengua amb la qual foren escrites, amb la corresponent traduc- 
ció al valencià i al castellà. La relació de sentències va precedida d'una 
introducció justificativa del repertori així com dels criteris de selecció i 
organització de la tria. Tot i no ser una vantologian de textos, el lector 
hi podrà trobar aportacions i reflexions de filosofia, filologia, teologia, 
ensenyament..., però també sobre la pau i la guerra, el poder i el govern, 
les dones, les virtuts, els vicis, les passions..., en definitiva, sobre la 
condició humana. 

M. Àngels Alió, Helena Perxacs, Enric Tello 


Què hi ha darrere 
la crisi ambiental2 


Aportacions des de l'ecologia social 


Q omiscellula 


Diversos autors 

Edicions de la Universitat de Barcelona 
ISBN 978-84-9168-308-7 - 2020 

312 pàg. - 15x 20 cm : 18€ 

CIÈNCIES SOCIALS, 
ARTS Il HUMANITATS 


Francesc X. Blay Meseguer 


Francesc-Xavier Blay Meseguer 
Publicacions de la Universitat d'Alacant 
ISBN 978-84-9717-684-2 - 2020 

1158 pàg. - 14 x 22 cm : 30€ 

150 anys de taules 
periòdiques 

a la Universitat 

de Barcelona 


Des que Dmitri Mendeléiev va organitzar els elements químics en un 
sistema periòdic, les taules han canviat molt, tant pel que fa al contingut 
com a l'estructura i la iconografia. Aquest llibre mostra l'evolució de la 
taula periòdica a Catalunya des de les primeres representacions del se- 
gle XIX fins a l'actualitat. En aquest passeig, centrat en la col.lecció de la 
Universitat de Barcelona, el lector trobarà taules periòdiques de molt di- 
verses menes en què el rigor de les ciències experimentals es combina 
amb la sensibilitat artística: taules pintades a l'oli, magnètiques, murals 
—com la que va pintar en una aula el professor Antonio García Banús el 
1934—, de butxaca, de ceràmica, concebudes com a jocs de construc- 
ció, etc. En total són 114 taules periòdiques, gairebé tantes com els 118 
elements químics avui identificats. Amb aquesta obra, la Universitat de 
Barcelona vol contribuir als actes de celebració de l'Any Internacional 
de la Taula Periòdica dels Elements Químics, que l'ONU i la Unesco van 
proclamar per commemorar-ne el 150è aniversari. 


Teatre complet I 
(1865-1873) 


L'obra teatral de Rossend Arús, que té una dimensió política, sobresurt 
per uns drames realistes contemporanis i en prosa, en què l'autor va ser 
pioner. Aquest primer volum de la seva obra completa inclou un estudi 
introductori de Magí Sunyer, professor titular del Departament de Filo- 
logia Catalana de la Universitat Rovira i Virgili, en què estudia el conjunt 
representatiu del teatre menys conegut del Vuit-cents català, la de les 
societats d'aficionats i la que divertia el públic menestral i obrer. 

480 ais de tablas periódicas en La Universidad de Barcelona 
180 years ot periodic tables at the Uràversitg of Barcelona 


Santiago Àlvarez, Claudi Mans (eds) 

BIBLIOTECA PÚBLICA ARÚS. AJUNTAMENT DE BARCELONA 

Publicacions Universitat Rovira i Virgili 

La ciència a taula 


La ciència a taula és el dècim volum de la col.lecció de llibres de di- 
vulgació Monografies Mètodex. Durant més de deu anys, el químic 
i divulgador Fernando Sapifa va publicar puntualment la secció sobre 
ciència i gastronomia en la revista Mètode, sota el títol de 4La ciència a 
taular. El present volum recull 42 d'aquests articles, que tracten sobre 
els principis físics i químics dels aliments i de les seues elaboracions, 
tots acompanyats d'una recepta culinària. Uns textos que, a més de 
transmetre la seua passió per la cuina i la gastronomia, es poden llegir de 
manera independent, o bé descobrint els subtils fils que existeixen entre 
ells a través de la textura, el color, el sabor, l'olor o les transformacions 
culinàries dels aliments. Un llibre, en definitiva, per a descobrir la cuina 
i la seua ciència. La ciència a taula ha comptat amb la col-laboració de 
l'artista Teresa Tomés, qui, a través del seu laboratori Palomita de maíz, 
ha experimentat en projectes en els quals la gastronomia s'hibrida amb 
la seua obra. 


RNR SCC CC CC PC CC CCS DC CRC CS CS CCS SS SC SCC SCC RSS DR CS SS SS SS cecs eo ee es 
DD DN NE DNS dr Nre dP are PPP Beer PP ar PNP rer P PNP TT Dar De DP Ne Nre Der NE Ser Dr Ne 


La represa 


del moviment Freinet 


(1964-1974) 


Diferents professionals de la docència de nivells educatius variats po- 
sen en relleu el trenat d'un prodigiós fil de plata que intenta recuperar i 
reescriure la història del moviment Freinet i la seua lluita per una escola 
alternativa. Les descripcions detallades del moment històric, de l'entorn 
local i de les condicions polítiques i culturals contextualitzen el valor pe- 
dagògic de les experiències que en elles es relaten. Constitueixen una 
admirable crònica de la resistència d'un moviment per portar a la pràctica 
les seues idees de renovació pedagògica i de canvi social, defensa de la 
dignitat de la infància i coherència radical en el seu ofici de docent. 

Obra completa 


Ramon Vidal de Besalú 


Pels volts de l'any 1200, el trobador Ramon Vidal de Besalú va escriure 
la que és la primera gramàtica d'una llengua romànica i, a més, va fer-ho 
en la mateixa llengua sobre la qual versava: l'occità, en què s'havia con- 
solidat una tradició poètica que no tardà a desbordar el seu marc natural. 
Igualment Vidal conreà una lírica en què era fonamental la reflexió sobre 
l'amor cortesa, i va compondre, al llarg dels primers anys del segle XIII, 
uns relats que són una finestra privilegiada a l'atractiu paisatge trobado- 
resc, destinats a romandre com un punt de referència fundacional en la 
narrativa occitana i catalana. Poeta, narrador, gramàtic, Ramon Vidal és 
una de les personalitats més completes i riques de l'inesgotable univers 
literari occità. 

El brodat de la Creac 
de la catedral 
de Girona 


Retrobat a finals del segle XIX a la catedral de Girona, l'anomenat fins 
ara Tapís de la Creació és una de les grans obres universals de l'edat 
mitjana. La seva importància rau tant en el fet de ser un teixit d'unes 
dimensions considerables, com en el complex programa d'imatges que 
el caracteritza. Per tot plegat va ser objecte de l'atenció d'investigadors 
com ara Pere de Palol, que va portar el nivell de comprensió de l'obra 
a un punt difícilment superable. La feliç coincidència en el temps de la 
restauració més acurada que mai s'havia fet de la peça (al Centre de Res- 
tauració de Béns Mobles de Catalunya), de la publicació d'un treball de 
recerca que hi projecta nova llum i de la notable millora del coneixement 
de diferents aspectes de la seu gironina, ens permet avui d'anar més en- 
llà i presentar en aquest volum la que sens dubte és una nova fita, amb 
algunes sorpreses, en l'estudi d'aquest brodat excepcional. 

El naufragi dels records 


Què hi ha darrere de malalties 
com l'Alzheimer 


CIÈNCIA I TECNOLOGIA 


Jaume Folch 


El naufragi 
Per què podem imaginar el que encara no existeix2 Per què les neuro- I 
nes del cervell d'algunes persones desapareixen de manera prematura2 de S records 
. 4 , Què hi ha darrere de malalties 
Podem fer alguna cosa per prevenirho2 Com és que els mals d'aquest com l'Alzheimer2 


òrgan no es poden curar2 Serem capaços d'aconseguir-ho aviat2 Més 
d'un segle després que es diagnostiqués d'Alzheimer la primera pacient, 
la malaltia ha esdevingut epidèmica en les societats desenvolupades 
amb efectes devastadors. El naufragi dels records explica, amb un llen- 
guatge entenedor i alhora rigorós, per què malalties com aquesta ens 
priven dels records, les emocions, els afectes. També exposa les teories 


forej omniscellula 


més sorprenents en l'àmbit de la neurociència i desvetlla les claus de Jaume Folch López 

futures teràpies. Vivim un moment extraordinari en la recerca de nous Edicions de la Universitat de Barcelona 

Barcelona. La he aeri El ae 
construcció urbanística 
d'una capital compacta 


Joan Busquets 


Barcelona pot considerarse un prototipus de ciutat mediterrània euro- 
pea amb una llarga tradició urbanística. Com a tal, ha seguit un procés BARCELONA 
específic de formació històrica, caracteritzat per la densitat i la compa- 
citat de la forma urbana, l'evolució per extensió més que per reforma, 
etc. Qualsevol història urbanística inclou necessàriament un resum de 
l'experiència territorial i urbana, i fa una atenció especial a les dimensions 
físiques de la ciutat que en condicionen el desenvolupament cultural i 
econòmic. Aquest llibre se centra en la construcció de Barcelona, pre- 
nent com a base les operacions de planificació i els projectes urbanístics 
més importants, i nodrint-se de diverses fonts per a les seves diferents 
fases. El seu desenvolupament urbanístic ha estat molt variat, fins i tot 
prescindint de les intervencions reials o d'aristòcrates que hi han produit 


la construcció urbànística d'una càpital compacta 

Elèctriques de 1929 i els Jocs Olímpics de 1992. 

El portal e-buc, de llibres universitaris, 


e 2 


estrena una nova versió 


El portal vvvvvv.e-buc.com, de novetats editorials de la Xarxa Vives, 
permet accedir a una sèrie de nous apartats i funcions, dissenyats 
per al públic general i per a la comunitat universitària (tant estudiants 
com investigadors). 


1a 
electrònica 
iversit: 
A més a més de les novetats en format paper i digital de pagament, . — 
el portal incorpora els apartats seguents: idees F 


Qualitat de la recerca. S'hi recullen els títols que compten amb els 
principals ítems de reconeixement acadèmic de qualitat de la recer 
ca: els premis Joan Lluís Vives a l'edició universitària, el Segell de 
qualitat en edició acadèmica CEA-APQ i la Revisió d'experts (peer 
revievv). 


Accés obert. Hi trobareu les publicacions de recerca científica en ac- 
cés obert, a les quals s'hi pot accedir de manera gratuita. 


Revistes. En aquest apartat es llisten els portals de recerca que cada 
servei editorial dedica a les publicacions periòdiques. 


Nova Cerca avançada. A banda dels camps habituals, incorpora la fun- 
cionalitat de cerca per títols en accés obert, revisats per experts i 
publicats en llengua catalana. 

Universitat Abat Oliba CEU. Universitat d'Alacant. Universitat d'Andorra. Universitat Autònoma de Barcelona. Universitat de Barcelona. Universitat CEU Cardenal Herrera. 
Universitat de Girona. Universitat de les llles Balears. Universitat Internacional de Catalunya. Universitat Jaume I. Universitat de Lleida. Universitat Miguel Hernàndez d'Elx. 
Universitat Oberta de Catalunya. Universitat de Perpinyà Via Domitia. Universitat Politècnica de Catalunya. Universitat Politècnica de València. Universitat Pompeu Fabra. 
Universitat Ramon Llull. Universitat Rovira i Virgili. Universitat de Sàsser. Universitat de València. Universitat de Vic - Universitat Central de Catalunya. 


